O nombre d'a ciudat se compone de dos partis, "sedeis" u "seteis" que fa referencia a la tribu d'os sedetans y o sufixo -ken marca un etnonimo. O plural en as tribus costeras se marcaba con o sufixo -es y aquí lo fa con -is. En conchunto Seteisken sería o territorrio d'os sedeis u seteis, seguntes a transcripción, ya que en o signario ibero "de" y "te" se marcan con o mesmo signo pendendo d'a zona norte, sud o levantina. Como os romans nombraban a iste pueblo como sedetans, ye posible que o nombre d'a suya capital estase Sedeisken.